C 80/18
LT
Europos Sąjungos oficialusis leidinys
2023 3 3
21c straipsnio 3 dalies b punktas.
Pramonės priklausomybės nuo iškastinio kuro mažinimas, atsinauji­ nančiųjų išteklių energijos plėtros spartinimas ir jos dalies didinimas — Investicijos į plieno gamybos procesų priklausomybės nuo iškastinio kuro mažinimą, pavyzdžiui, aukštakrosnių gamybos procesų keitimas netaršios arba mažataršės gamybos procesais, pagrįstais elektrifikavimu arba vandeniliu.
Šis projektas taip pat galėtų apimti vandenilio iš atsinaujinančiųjų išteklių gamybą ir padengti su šia investicija susijusias veiklos išlaidas.
Papildomą reformą galėtų sudaryti mokesčių lengvatos, taikomos MTI veiklai, skirtai naujoms netaršioms proveržio technologijoms. — Parama vėjo jėgainių komponentų (menčių, pagrindų, turbinų, kabelių) gamybai.
Ji galėtų būti derinama su reforma, kuria būtų nustatytas privalomas nacionalinis vėjo energijos tiekimo tikslas ir labiau nuspėjamas vėjo energijos plėtros planavimas bei aukcionai. — Parama fotovoltinės saulės energijos sistemos komponentų (polikristalinio silicio, luitų ir plokštelių, elementų, modulių, inventoriaus) gamybai, įskaitant kapitalo išlaidas.
Ji galėtų būti derinama su reforma, pagal kurią būtų nustatytas privalomas fotovoltinių plokščių įrengimas ant didelių, tam tikrą plotą viršijančių pastatų (pvz., biurų, prekybos centrų, sandėlių, automobilių stovėjimo aikštelių) stogų arba privalomas vertikalių dvigubų fotovoltinių plokščių įrengimas greitkelių prieigose.
21c straipsnio 3 dalies d punktas.
Energijos poreikio mažinimo skatinimas — Programos, pagal kurias subsidijuojamas šilumos siurblių, įskaitant pramoninius šilumos siurblius, įsigijimas ir įrengimas.
Finansavimas taip pat galėtų apimti elementus, susijusius su subsidijų skatinimu ir MVĮ informuotumo apie energijos vartojimo auditą didinimo kampanijomis.
Investicijas papildanti reforma galėtų apimti laipsniško iškastinio kuro naudojimo pramonės objektuose nutraukimo termino nustatymą arba privalomus priklausomybės nuo iškastinio kuro mažinimo planus kiekvieno pramonės sektoriaus ar gamyklos lygmeniu. — Investicijos, kuriomis remiamas geriausiai veikiančių atliekų šilumos panaudojimo technologijų kūrimas ir diegimas daug energijos suvartojančiuose pramonės sektoriuose.
Parama taip pat galėtų apimti ir papildomą paramą, susijusią su įrenginiu (projektavimu, patentų licencijomis, darbuotojų mokymu).
Ji taip pat galėtų būti teikiama mokesčių lengvatų forma.
Valstybės narės galėtų ją derinti su reguliavimo paskatomis, pavyzdžiui, įpareigojimais tam tikro tipo įrenginiuose užtikrinti žemos temperatūros atliekinės šilumos energijos gamybą.
21c straipsnio 3 dalies e punktas.
Elektros energijos kaupimo rėmimas ir atsinaujinančiųjų energijos išteklių integracijos spartinimas — Pramonės įrenginyje įrengtas energijos mazgas, kuriame gaminama saulės energija ir naudojama didelės talpos energijos kaupimo sistema.
Parama taip pat galėtų padengti tam tikras su investicijomis susijusias išlaidas, pavyzdžiui, atsarginių dalių tiekimo, su įrenginių statyba susijusių darbo sąnaudų ir administracines išlaidas.
Vykdant papildomas reformas galėtų būti supaprastintos leidimų įrenginiams statyti ir prijungti prie tinklo išdavimo procedūros. — Energijos kaupimo sistema, suteikianti antrą gyvenimą baterijoms (pvz., elektromobilių).
Investicijos galėtų padengti išlaidas, susijusias su pakartotinai naudojamų arba perdirbtų baterijų įsigijimu.
Šias investicijas galėtų papildyti reforma, kuria būtų sugriežtinti elektromobilių gamintojams taikomi perdirbimo įpareigojimai.
21c straipsnio 3 dalies f punktas.
Parama svarbiausiųjų žaliavų ir technologijų, susijusių su žaliąja pertvarka, vertės grandinėms — Įrenginys, skirtas ličiui iš geoterminių sūrymų gaminti nenaudojant iškastinio kuro (taikant tiesioginės ličio gavybos procesą), įskaitant parengiamojo etapo išlaidas (pvz., atitinkamų patentų licencijas).
Projektas galėtų būti derinamas su reforma, kuria būtų skatinama naudoti litį, pagamintą nenaudojant iškastinio kuro, įskaitant naudojimą automobilių pramonės ir atsinaujinančiųjų išteklių energijos sektoriuose. — Baterijų katodų ir anodų gamybos įrenginiai, įskaitant baterijų pakartotinio naudojimo ir perdirbimo įrenginius ir gigafabrikų gamybos įrangos gamybą.
Projektas galėtų būti derinamas su leidimų statyti gamyklas išdavimo procedūrų supaprastinimu ir plataus užmojo tikslais naudoti perdirbtas baterijas bei efektyvaus išteklių naudojimo efektyvumo standartais.